Document ID: /roh_data/filtered/fineweb-2-filterrobots_roh.jsonl.gz/28408

Ils aviuns da cumbat F/A-18 da l'aviatica militara svizra han stgarps sin las alettas d'atterrar. Chattà ils stgarps hajan ins durant lavurs da controlla, annunzia il Departament federal da defensiun, protecziun da la populaziun e sport (VBS). Pertutgads sajan dapli che mo in aviun, uschia il schef da communicaziun sin dumonda.
Mesiras urgentas
Per raschuns da segirezza ha il cumandant da l'aviatica militara ordinà restricziuns per ils F/A-18. Tuts aviuns da quel tip vegnian controllads, tut en tut posseda l'Armada svizra ha 30 aviuns F/A-18. Plinavant è la show d'aviuns sin l'Axalp vegnida desditga.
Per la polizia aviatica stettian ils jets però a disposiziun.
RR novitads 06:00